Na temelju članka 13. stavak 2. Zakona o udrugama (Narodne novine broj 74/14, 70/17, 98/19) i članka 18. stavak 2. Zakona o vatrogastvu (Narodne novine broj 125/19), a u vezi s člankom 122. stavak 1. Zakona o vatrogastvu, uz suglasnost Hrvatske vatrogasne zajednice od dana\_\_\_\_\_, Skupština Vatrogasne zajednice županije/Vatrogasne zajednice Grada Zagreba \_\_\_\_ na sjednici održanoj dana \_\_\_\_\_\_\_\_\_\_\_ u \_\_\_\_\_, donijela je

**STATUT**

**VATROGASNE ZAJEDNICE ŽUPANIJE/**

**VATROGASNE ZAJEDNICE GRADA ZAGREBA**

**I.OSNOVNE ODREDBE**

**Članak 1.**

Ovim Statutom uređuje se:

* naziv i sjedište Vatrogasne zajednice županije/Vatrogasne zajednice Grada Zagreba \_\_\_\_\_\_\_\_\_\_\_\_\_\_\_\_\_\_\_\_ (dalje u tekstu: Zajednica),
* zastupanje
* područjima djelovanja sukladno ciljevima
* ciljevima
* djelatnostima kojima se ostvaruju ciljevi
* gospodarskim djelatnostima sukladno zakonu, ako ih Zajednica obavlja
* načinu osiguranja javnosti djelovanja Zajednice
* uvjetima i načinu učlanjivanja i prestanku članstva, pravima, obvezama i odgovornosti te stegovnoj odgovornosti članova i načinu vođenja popisa članova
* tijelima Zajednice, njihovu sastavu i načinu sazivanja sjednica, izboru, opozivu, ovlastima, načinu odlučivanja i trajanju mandata te načinu sazivanja skupštine u slučaju isteka mandata
* izboru i opozivu likvidatora Zajednice
* prestanku postojanja Zajednice
* imovini, načinu stjecanja i raspolaganja imovinom
* postupku s imovinom u slučaju prestanka Zajednice
* načinu rješavanja sporova i sukoba interesa unutar Zajednice
* *teritorijalnom djelovanju* Zajednice*(može)*
* *znaku Zajednice i njegovu izgledu (može)*
* *druga pitanja od značaja za Zajednicu (može)*

**Članak 2.**

 Izrazi koji se koriste u u ovom Statutu a imaju rodno značenje, koriste se neutralno i odnose se na jednako na muški i na ženski rod.

**Članak 3.**

Zajednicase osniva, djeluje i prestaje s djelovanjem sukladno odredbama zakona koji uređuje osnivanje i djelovanje udruga, ako Zakonom o vatrogastvu (u daljnjem tekstu: Zakon)za pojedina pitanja nije drukčije određeno i samostalna je pravna osoba s ovlastima propisanim Zakonom.

Zajednica je nadležna za sljedeće poslove:

* potiče aktivnosti u pogledu poboljšanja stanja zaštite od požara i provedbe vatrogasne djelatnosti
* koordinira aktivnosti oko uključivanja vatrogasnih postrojbi u sustav civilne zaštite– priprema i provodi zadaće iz Programa aktivnosti u provedbi posebnih mjera zaštite od požara od posebnog interesa za Republiku Hrvatsku
* ustrojava vatrogasni operativni centar županije odnosno Grada Zagreba
* zastupa interese vatrogastva na području županije odnosno Grada Zagreba
* vodi i redovito obnavlja baze podataka te očevidnika koje prikuplja u skladu s odredbama ovoga Zakona i propisa donesenih na temelju ovoga Zakona
* sudjeluje u izradi prijedloga strategija, studija, smjernica, programa i provedbenih planova
* organizira i provodi vatrogasna natjecanja
* organizira javna savjetovanja i stručne skupove
* provodi prekograničnu suradnju u području vatrogastva
* obavlja i druge poslove koji su joj stavljeni u nadležnost posebnim propisima.

**II. NAZIV I SJEDIŠTE**

**Članak 4.**

 Naziv Zajednice je: Vatrogasna zajednicažupanije\_\_\_\_\_\_\_\_\_\_\_/Vatrogasna zajednica Grada Zagreba.

Skraćeni naziv Zajednice je: VZŽ/VZGZ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište Zajednice je u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odluku o promjeni sjedišta Zajednice donosi Skupština.Odluku o promjeni poslovne adrese sjedišta donosi Predsjedništvo.

**III. ZASTUPANJE**

**Članak 5.**

 Zajednicu predstavljaju i zastupaju županijski vatrogasni zapovjednik i predsjednik.

**IV. PODRUČJE DJELOVANJA**

**Članak 6.**

Zajednica je nadležno tijelo za vatrogastvo, koje u okviru svog djelokruga i nadležnosti propisanih ovim Zakonom odgovara županu odnosno gradonačelniku Grada Zagreba.*(čl.17. ZOV)*

**V. CILJEVI I DJELATNOSTIKOJIMA SE OSTVARUJU CILJEVI**

**Članak 7.**

Ciljevi Zajednice:

- unapređenje sustava zaštite od požara i vatrogastva na području djelovanja odnosno području odgovornosti Zapovjednik,

- organizacija preventivne zaštite i podizanje svijesti o istoj

- učinkovita provedba vatrogasne djelatnosti na području djelovanja odnosno području Zajednice;

- provođenje vatrogasnih aktivnosti

- osposobljavanje, usavršavanje održavanja i podizanja operativne spremnosti članova dobrovoljnih vatrogasnih društva iz svoje nadležnosti;

- podizanje svijesti i očuvanje vatrogasne tradicije u lokalnoj zajednici

- promicanje vatrogasnog sustava kroz vatrogasna natjecanja, rad s mladeži te kroz djelovanje u lokalnoj zajednici

- dodjela strukovnih priznanja i predlaganje dodjele javnih priznanja za svoje zaslužne članove,

- suradnja s tijelima jedinica lokalne samouprave, pravnim osobama, sredstvima javnog priopćavanja, udrugama i drugim organizacijama radi unapređivanja sustava vatrogastva i zaštite od požara,

- promicanje značaja dobrovoljnog vatrogastva,

- razvijanje pozitivnih ljudskih vrijednosti poput solidarnosti, požrtvovnosti, nesebičnosti i prijateljstva.

**Članak 8.**

Djelatnosti Zajednice:

* sudjelovanje u provedbi preventivnih mjera zaštite od požara i tehnoloških eksplozija
* gašenje požara i spašavanje ljudi i imovine ugroženih požarom i tehnološkom eksplozijom
* pružanje tehničke pomoći u nezgodama i opasnim situacijama
* obavljanje drugih poslova u nesrećama, ekološkim i inim nesrećama.

Vatrogasna djelatnostprovodi se na kopnu, moru, jezerima i rijekama kao neprofitna, stručna i humanitarna djelatnost od interesa za Republiku Hrvatsku.

Radi ostvarivanja ciljeva i zadataka te zadovoljavanja potreba Zajednice i svojih članica i članova, osim vatrogasne djelatnosti Zajednica može obavljati i ostale gospodarske i društvene djelatnosti sukladno Statutu i posebnim propisima, a koje su u svezi s obavljanjem vatrogasne djelatnosti, ne umanjujući time intervencijsku spremnost vatrogasnih postrojbi svojih članica.

**Članak 9.**

Zajednica za potrebe članova i članova vatrogasnih organizacija može uz odobrenje Državne vatrogasne škole provoditi programe neformalnog obrazovanja propisanog Zakonom o vatrogastvu, može organizirati savjetovanja i seminare, pokazne vježbe i prezentacije, provedbu teorijske nastave i praktičnih vježbi temeljem pozitivnih propisa, sudjelovati u aktivnostima zaštite okoliša te poduzimati i druge radnje za ostvarivanje ciljeva i obavljanje djelatnosti Zajednice.

**VI. NAČIN OSIGURANJA JAVNOSTI DJELOVANJA ZAJEDNICE**

**Članak 10.**

 Djelovanje odnosno rad Zajednice je javan.

Javnost rada Društva ostvaruje se:

* pravodobnim izvješćivanjem o radu Zajednice i značajnim događajima putem pisanih izvješća, organizacijom posebnih skupova ili na drugi prikladan način,
* putem sredstva javnog priopćavanja,
* putem Internet stranica Zajednice.

Zajednica je obvezna na internet stranicama na lako pretraživ i čitljiv način objavljivati akte propisane Zakonom o pravu na pristup informacijama.

**Članak 11.**

Predstavnici sredstava javnog priopćavanja mogu prisustvovati sjednicama tijela Zajednice i o tome izvješćivati javnost.

Predsjedavajući sjednice pojedinog tijela Zajednice može predložiti da se javnost isključi sa sjednice, o čemu se treba pozitivno izjasniti natpolovična većina nazočnih članova na sjednici.

**Članak 12.**

Zajednica informira članice, članove tijela i širu javnost o svim značajnim aktivnostima putem sredstava javnog priopćavanja ili na drugi odgovarajući način.

Za informiranje i obavještavanje o radu Zajednice odgovorni su predsjednik ili osoba koju on ovlasti.

**VII. UVJETI I NAČIN UČLANJIVANJA I PRESTANKA ČLANSTVA, PRAVA, OBVEZE I ODGOVORNOSTI TE STEGOVNA ODGOVORNOST ČLANOVA I NAČINVOĐENJA POPISA ČLANOVA**

**Članak 13.**

Članice vatrogasne zajednice županija su vatrogasne zajednice gradova, područja odnosno općina s područja županije. Ako na području grada, područja odnosno općine nije osnovana vatrogasna zajednica grada, područja odnosno općine, dobrovoljna vatrogasna društva, profesionalne vatrogasne postrojbe, profesionalne vatrogasne postrojbe u gospodarstvu i dobrovoljna vatrogasna društva u gospodarstvu članice su i osnivači vatrogasne zajednice županije.

Članice i osnivači Vatrogasne zajednice Grada Zagreba su dobrovoljna vatrogasna društva, javne vatrogasne postrojbe, profesionalne vatrogasne postrojbe u gospodarstvu i dobrovoljna vatrogasna društva u gospodarstvu s područja Grada Zagreba.

Učlanjenje u Zajednicu je obavezno.

Učlanjenje se provodi pod uvjetima i na način utvrđen ovim Statutom.

**Članak 14.**

Osim obvezatnog članstva, Zajednica može imati i pridružene članove, koji su predstavnici fizičkih i/ili pravnih osoba osobito zaslužni za razvoj vatrogastva na području djelovanja Zajednice. Za svako mandatno razdoblje, Skupština može izabrati do najviše \_\_\_\_\_\_ pridruženih članova, koji nemaju pravo glasa i odlučivanja.

Odluku o prijemu u članstvo pridruženih i počasnih članova Zajednice donosi Predsjedništvo/Upravni odbor.

**Članak 15.**

Članstvo u Zajednici prestaje:

* istupom pridruženog člana
* istupanjem počasnog člana,
* isključenjem pridruženog člana
* isključenjem počasnog člana,
* smrću fizičke osobe pridruženog člana
* smrću fizičke osobe počasnog člana,
* prestankom pravne osobe članice – vatrogasne organizacije,
* prestankom rada Zajednice.

Isključenje pridruženog ili počasnog člana se provodi temeljem odluke Predsjedništva /Upravnog odbora zbog neisupnjavanja i/ili zanemarivanja statutarnih obveza, nanošenja štete i ugleda Zajednici, neaktivnosti, te u drugim slučajevima ovim Statutom ili *Pravilnikom o pravilima vatrogasne službe.*

*Navedeno ostaje pod uvjetom da pravilnik isto uredi.*

Protiv odluke o isključenju član ima pravo žalbe. Žalba se podnosi Skupštini putem Predsjedništva u roku od 8 dana od dana primitka odluke.

Skupština je dužna o proslijeđenoj žalbi odlučiti najkasnije u roku godine dana, odnosno na prvoj narednoj sjednici.

Odluka Skupštine je konačna.

**Članak 16.**

Zajednica je dužno voditi evidenciju - popis svojih članova Zajednice.

Popis članova obavezno sadrži podatke o nazivu, osobnom identifikacijskom broju (OIB), datumu pristupanja Zajednici, *kategoriji članstva*, datumu prestanka članstva, a može sadržavati i druge podatke.

Zajednica vodi popis članova u elektroničkom obliku pri čemu je dužna u tu svrhu koristiti računalnu aplikaciju Hrvatske vatrogasne zajednice.

Predsjednik i zapovjednik zajednice, članovi zapovjedništva i predsjedništva daju suglasnost da se njihovi osobni podaci mogu upisivati i koristiti u računalnim aplikacijama Hrvatske vatrogasne zajednice, a sadržaj osobnih podataka propisan je pravilnikom donesenim na temelju Zakona o vatrogastvu.

Popis članova uvijek mora biti dostupan na uvid svim članovima i nadležnim tijelima, na njihov zahtjev.

**Članak 17.**

Član Zajednice koji u obavljanju vatrogasne djelatnosti ili u vezi s obavljanjem iste povrijedi stegu, odgovara za stegovnu pogrešku prema odredbama Pravilnika o pravilima vatrogasne službe.

*Navedeno ostaje pod uvjetom da isto bude uređeno pravilnikom. – ili da se briše ako pravilima ne bude propisana stegovna odgovornost za pravne osobe*

**Članak 18.**

Temeljna prava i obveze članica i članova Zajednice su:

* pridržavanje odredaba Statuta Zajednice,
* pridržavanje odredbi Pravilnika o pravilima vatrogasne službe,
* pridržavanja svih akata Zajednice,
* sudjelovanje predstavnika članica Zajednice i članova u radu tijela Zajednice i upravljanju Zajednicom,
* obavljanje aktivnosti iz programa rada Zajednice,
* čuvanje i podizanje ugleda Zajednice,
* čuvanje materijalnih dobara Zajednice,
* provedba preuzetih obveza,
* ostala prava i dužnosti utvrđena Statutom i drugim aktima Zajednice.

**VIII. TIJELA ZAJEDNICE, NJIHOV SASTAV I NAČIN SAZIVANJA SJEDNICA, IZBOR, OPOZIV, OVLASTI, NAČIN ODLUČIVANJA I TRAJANJE MANDATA TE NAČIN SAZIVANJA SKUPŠTINE U SLUČAJU ISTEKA MANDATA**

**Članak 19.**

Djelovanje Zajednice temelji se na načelu demokratskog ustroja, što znači da Zajednicom upravljaju članovi na način da unutarnji ustroj Zajednice mora biti zasnovan na načelima demokratskog zastupanja i demokratskog načina očitovanja volje članova.

**Članak 20.**

 Za rad tijela Zajednice potrebna je nazočnost natpolovične većine članova tijela.

Tijela Zajednice pravovaljane odluke donose natpolovičnom većinom glasova predstavnika nazočnih na sjednicama tijela.

Statut i njegove izmjene i dopune donose se natpolovičnom većinom ukupnog broja članova Skupštine.

**Članak 21.**

 Tijela Zajednice odluke donose javnim glasovanjem.

Predsjedavajući može za pojedine odluke zatražiti tajno glasovanje o čemu se članovi tijela izjašnjavaju javnim glasovanjem.

Ukoliko je za izbor predsjednika ili zapovjednika kandidirano više članova izbor se provodi tajnim glasovanjem.

**Članak 22.**

U radu tijela Zajednice mogu sudjelovati članovi tijela zajednice koji ne čine to tijelo te predstavnici drugih pravnih osoba ali bez prava odlučivanja. O pozivu na sjednicu odnosno dopuštenosti sudjelovanja odlučuje predsjednik tog tijela.

**Članak 23.**

 Tijela Društva su:

* skupština
* županijski vatrogasni zapovjednika odnosno vatrogasni zapovjednik Grada Zagreba
* predsjednik vatrogasne zajednice
* predsjedništvo odnosno upravni odbor Vatrogasne zajednice Grada Zagreba
* zapovjedništvo.

*Navedena tijela su predviđena čl. 17.st.8. ZOV.*

*Zakon o udrugama u čl.16.st.4. propisuje da se Statutom udruge, osim skupštine, mogu utvrditi upravna (izvršna), nadzorna i druga tijela udruge.*

Tijela iz ovoga članka mogu radi ostvarenja svojih ciljeva i zadataka osnovati pomoćna ili povremena radna tijela (odbor, komisija i sl.).

Rad tijela iz stavka 1. uređuje se Poslovnikom o radu, kojeg donosi to tijelo.

***Skupština***

**Članak 24.**

Zajednicom upravlja skupština kao najviše tijelo upravljanja.

Skupštinu čine predstavnici članica s pravom glasa i odlučivanja u Skupštini, koji predstavljaju i zastupaju članice, a izabrani/imenovani su odlukama nadležnih tijela članica. – *ovdje se ostavlja mogućnost samostalnog uređivanja načina izbora predstavnika članica u skupštinu.*

Ostali predstavnici sudjeluju u radu Skupštine ali bez prava odlučivanja.

**Članak 25.**

Skupština:

* usvaja Statut i njegove izmjene i dopune uz suglasnost Hrvatske vatrogasne zajednice, *(čl.18. Zakona o udrugama + čl. 18. ZOV)*
* donosi Poslovnik o radu Skupštine,
* donosi opće akte Društva iz svoje nadležnosti,
* usvaja plan rada i financijski plan za sljedeću kalendarsku godinu i izvješće o radu za prethodnu kalendarsku godinu*(čl.18. Zakona o udrugama)*
* usvaja godišnje financijsko izvješće,*(čl.18. Zakona o udrugama)*
* odlučuje o promjeni ciljeva i gospodarskih djelatnosti, prestanku rada i raspodjeli preostale imovine Zajednice,*(čl.18. Zakona o udrugama)*
* donosi planove razvoja Zajednice
* donosi odluku o statusnim promjenama,*(čl.18. Zakona o udrugama)*
* bira i razrješava predsjednika, te članove Zapovjedništva,
* odlučuje o udruživaju u saveze, zajednice, mreže i druge oblike povezivanja *(čl.18. Zakona o udrugama)*
* donosi odluku o dodjeli statusa počasnog člana Zajednice;
* donosi odluku o prestanku rada Zajednice;

Skupština Zajednice može ovlastiti Predsjedništvo/Upravni odbor za donošenje odluka iz ovog članka, i to:

* izboru predstavnika Zajednice u tijela nadležne vatrogasne zajednice, uz verifikaciju na prvoj narednoj sjednici Skupštine,
* usvajanje završnog računa.

**Članak 26.**

Redovita sjednica Skupštine održava se najmanje jedanput godišnje u pravilu prema rasporedu nadležne vatrogasne zajednice, s time da se svake pete godine redovita sjednica održava kao izborna.

Izborna sjednica Skupštine može se održati i kao zasebna sjednica.

Pored redovnih i izbornih sjednica mogu se održavati izvanredne i svečane sjednice Skupštine.

**Članak 27.**

Redovitu, izvanrednu ili svečanu sjednicu Skupštine saziva predsjednik na temelju odluke Predsjedništva/Upravnog odbora.

Poziv s točnim datumom, mjestom održavanja i dnevnim redom sjednice mora biti dostavljen svim članovima Skupštine najmanje osam dana prije održavanja sjednice.

**Članak 28.**

Izvanrednu sjednicu Skupštine saziva predsjednik na temelju:

* osobne prosudbe,
* zahtjeva trećine članova Skupštine,
* zahtjeva jedne trećine članica Zajednice,
* zahtjeva Predsjedništva/ Upravnog odbora
* zahtjeva Zapovjedništva.

Na izvanrednoj Skupštini razmatra se samo pitanje zbog kojeg je sazvana.

**Članak 29.**

Predsjednik je dužan sazvati sjednicu Skupštine na zahtjev predlagača iz članka 27. ovog Statuta u roku od 30 dana od dana primljenog zahtjeva.

Ako predsjednik ne sazove sjednicu Skupštine u roku iz prethodnog stavka, sazvat će je predlagači.

U slučaju sazivanja Skupštine prema odredbi stavka 1. ovog članka, predlagači su dužni predložiti dnevni red sjednice te pripremiti sve potrebne materijale.

**Članak 30.**

Skupština pravovaljane odluke donosi natpolovičnom većinom prisutnih.

Iznimno, od odredbe stavka 1. ovog članka, Statut i njegove izmjene i dopune donose se natpolovičnom većinom glasova svih članova Skupštine s pravom glasa.

**Članak31.**

Rad Skupštine uređen je Poslovnikom kojeg na početku svakog mandatnog razdoblja donosi Skupština na svojoj izbornoj sjednici za cijelo mandatno razdoblje.

***Predsjedništvo/Upravni odbor***

**Članak 32**

Zajednicom upravlja predsjedništvo,koje čine predsjednici vatrogasnih zajednica gradova, općina odnosno područja županije*, osim ako je drukčije uređeno statutom.*

Vatrogasnom zajednicom Grada Zagreba upravlja upravni odbor koji čine predstavnici *sukladno statutu Vatrogasne zajednice Grada Zagreba*.

*Ovdje je ZOV ostavio mogućnost samostalnog uređivanja sastava predsjedništva/upravnog odbora.*

**Članak 33.**

Sjednice Predsjedništva/Upravnog odbora saziva predsjednik prema potrebi, a najmanje četiri puta godišnje.

Predsjedništvo/Upravni odbor može pravovaljano odlučivati ukoliko je sjednici nazočna natpolovična većina članova.

Pravovaljane odluke donose se natpolovičnom većinom prisutnih.

**Članak 34.**

Članovi Predsjedništva/Upravnog odbora odgovorni su Skupštini za svoj rad, a predsjednik Predsjedništva/Upravnog odbora odgovoran je Skupštini za ukupan rad Predsjedništva.

Ukoliko pojedini član Predsjedništva/Upravnog odbora konstantno i neopravdano opstruira rad Predsjedništva/Upravnog odbora, Predsjedništvo/Upravni odbor može zatražiti od članice da imenuje drugog člana u Predsjedništvo/Upravni odbor

**Članak 35.**

Predsjedništvo/Upravni odbor na prijedlog županijskog vatrogasnog zapovjednika i predsjednika vatrogasne zajednice županije odnosno vatrogasnog zapovjednika i predsjednika Vatrogasne zajednice Grada Zagreba:

* utvrđuje prijedlog godišnjeg programa rada
* utvrđuje prijedlog godišnjeg financijskog plana
* utvrđuje prijedlog projekcije programa rada i financijskog plana za iduće dvije godine
* utvrđuje prijedlog godišnjeg izvješće o radu
* utvrđuje prijedlog financijskog izvješća
* obavlja i druge poslove određene ovim Zakonom i statutom vatrogasne zajednice županije odnosno Grada Zagreba.
* provodi odluke i zaključke Skupštine,
* rukovodi radom Zajednice između dvije sjednice Skupštine,
* utvrđuje prijedlog dnevnog reda, mjesto i datum održavanja sjednice Skupštine;
* utvrđuje prijedloge drugih akata koje donosi Skupština;
* utvrđuje prijedlog o dodjeli statusa počasnog člana i počasnog dužnosnika Zajednice;
* donosi opće akte iz svog djelokruga rada te prati njihovu provedbu;
* donosi odluku o nabavljanju nepokretne i pokretne imovine u skladu s financijskim planom;
* donosi odluku o ustupanju nepokretne i pokretne imovine;
* donosi odluke o žalbenim postupcima iz osnove rada zaposlenih stručnih djelatnika,
* donosi odluku o provođenju godišnjih inventura uz usvajanje pripadajućeg izvještaja;
* donosi odluke o osnovnim pitanjima financijskog poslovanja između dvije sjednice
* Skupštine;
* prati ostvarivanje programa rada, financijskog plana, odluka, zaključaka i smjernica koje donosi Skupština;
* daje tumačenje ovog Statuta
* imenuje i razrješava zamjenika predsjednika (na prijedlog predsjednika),
* imenuje i razrješava tajnika,
* imenuje i razrješava članove i predsjednike radnih tijela,
* imenuje i razrješava svoje predstavnike u radna tijela i organizacije s kojima surađuje.

**Članak 36.**

Ako se predsjednik vatrogasne zajednice županije odnosno upravnog odbora Vatrogasne zajednice Grada Zagreba i županijski vatrogasni zapovjednik ne usuglase oko prijedloga financijskog plana ili ako predsjedništvo vatrogasne zajednice županije odnosno upravni odbor Vatrogasne zajednice Grada Zagreba ne usvoji predloženi financijski plan koji je predložio županijski vatrogasni zapovjednik i predsjednik vatrogasne zajednice županije odnosno vatrogasni zapovjednik i predsjednik Vatrogasne zajednice Grada Zagreba, predsjedništvo vatrogasne zajednice županije odnosno Upravni odbor Vatrogasne zajednice Grada Zagreba donosi odluku o privremenom financiranju na rok od tri mjeseca te ako se u tom roku ne usvoji financijski plan, donosi ga skupština vatrogasne zajednice županije odnosno skupština Vatrogasne zajednice Grada Zagreba.

*Radna tijela Predsjedništva? Ima li ih? ZOV ih ne spominje.*

***Predsjednik***

**Članak 37.**

Predsjednik vatrogasne zajednice županije na čelu je predsjedništva vatrogasne zajednice županije odnosno predsjednik Vatrogasne zajednice Grada Zagreba na čelu je upravnog odbora Vatrogasne zajednice Grada Zagreba, predstavlja je i zastupa te predstavlja u Predsjedništvu Hrvatske vatrogasne zajednice.

**Članak 38.**

Skupština bira predsjednika iz svojih redova.

Predsjednik predsjedava Skupštini i Predsjedništvu/Upravnom odboru, a u slučaju njegove odsutnosti njegov zamjenik.

Predsjednik ima mogućnost ponovnog izbora.

Ukoliko je predsjednik dao ostavku ili je trajno spriječen obnašati dužnost, Predsjedništvo/Upravni odbor imenuje zamjenika predsjednika vršiteljem dužnosti predsjednika do naredne sjednice Skupštine kada se treba provesti postupak izbora novog predsjednika i zamjenika predsjednika.

***Zapovjedništvo***

**Članak 39.**

Zajednica ima vatrogasno zapovjedništvo koje je operativno tijelo zajednice na čelu kojeg je županijski vatrogasni zapovjednik odnosno vatrogasni zapovjednik Grada Zagreba.

Članovi vatrogasnog zapovjedništva županija su zapovjednici vatrogasnih zajednica gradova, općina odnosno područja županije odnosno zapovjednici središnjih dobrovoljnih vatrogasnih društava i zapovjednici javnih vatrogasnih postrojbi ako nema osnovanih vatrogasnih zajednica, sukladno statutu zajednice odnosno vatrogasnom planu županije koji donosi županijski vatrogasni zapovjednik.

Članovi vatrogasnog zapovjedništva Vatrogasne zajednice Grada Zagreba su vatrogasni zapovjednik Grada Zagreba, zamjenik vatrogasnog zapovjednika Grada Zagreba za dobrovoljno vatrogastvo, jedan zapovjednik smjena i jedan zapovjednik postaje javne vatrogasne postrojbe Grada Zagreba, a ostale članove izabrat će Upravni odbor zajednice sukladno statutu.

**Članak 40.**

Zapovjedništvo:

* obavlja organizacijske poslove s ciljem efikasne provedbe vatrogasne djelatnosti,
* organizira i provodi vatrogasne vježbe,
* provodi praktične vježbe i teorijsku nastavu s operativnim članovima,
* priprema natjecateljska odjeljenja,
* organizira i provodi vatrogasna natjecanja,
* prati i koordinira provedbu preventivnih poslova u području zaštite od požara;
* skrbi o konstantom stručnom osposobljavanju i usavršavanju članova Zajednice,
* brine o održavanju vatrogasne opreme odnosno materijalno-tehničkih sredstava koje Zajednica posjeduje.

*Radna tijela Zapovjedništva?Ima li ih? ZOV ih ne spominje.*

***Zapovjednik***

**Članak 41.**

Županijski vatrogasni zapovjednik je zaposlenik vatrogasne zajednice županije te predstavlja i zastupa vatrogasnu zajednicu. Vatrogasni zapovjednik Grada Zagreba zapovjednik je javne vatrogasne postrojbe Grada Zagreba i zaposlen je u javnoj vatrogasnoj postrojbi Grada Zagreba.

Županijskog vatrogasnog zapovjednika na prijedlog predsjedništva vatrogasne zajednice županije, sukladno uvjetima propisanim ovim Zakonom, uz suglasnosti glavnog vatrogasnog zapovjednika imenuje župan na pet godina.

Vatrogasnog zapovjednika Grada Zagreba na prijedlog upravnog odbora Vatrogasne zajednice Grada Zagreba, sukladno uvjetima propisanim ovim Zakonom, uz suglasnosti glavnog vatrogasnog zapovjednika imenuje gradonačelnik Grada Zagreba na pet godina.

Županijski vatrogasni zapovjednik ima zamjenika kojeg imenuje županijski vatrogasni zapovjednik sukladno uvjetima propisanim Zakonom. – *postupak izbora zapovjednika i zamjenika zapovjednika propisat će gvz pravilnikom.*

Vatrogasni zapovjednik Grada Zagreba ima dva zamjenika, jednog na prijedlog vatrogasnog zapovjednika imenuje gradonačelnik Grada Zagreba, a drugog zamjenika za dobrovoljno vatrogastvo, koji je zaposlenik javne vatrogasne postrojbe Grada Zagreba, bira Vatrogasna zajednica Grada Zagreba, sukladno Statutu zajednice.

**Članak 42.**

Županijski vatrogasni zapovjednik i njegov zamjenik moraju imati završen preddiplomski i diplomski sveučilišni studij ili integrirani preddiplomski i diplomski sveučilišni studij ili završeni preddiplomski stručni studij i specijalistički diplomski stručni studij te najmanje deset godina iskustva na poslovima vatrogasca s posebnim ovlastima i odgovornostima na državnoj, županijskoj ili lokalnoj razini odnosno preddiplomski sveučilišni studij ili kratki stručni studij ili preddiplomski stručni studij u trajanju od tri godine i 15 godina iskustva na poslovima vatrogasca s posebnim ovlastima i odgovornostima.

**Članak 43.**

Zapovjednik:

* odgovara za zakonitost rada Društva *(čl.19. Zakona o udrugama)*
* vodi poslove Društva sukladno oslukama Skupštine *(čl.19. Zakona o udrugama)*
* odgovoran je za podnošenje Skupštini priojedloga godišnjeg financijskog izvješća *(čl.19. Zakona o udrugama)*
* dostavlja zapisnik s redovne sjednice Skupštine nadležnom upravnom tijelu županije, odnosno Grada Zagreba koje vodi Registar udruga *(čl.19. Zakona o udrugama)*
* sklapa ugovore i poduzima druge pravne radnje u ime i za račun Društva *(čl.19. Zakona o udrugama)*

*Napomena:*

*Gore navedene poslove obavlja osoba ovlaštena za zastupanje. Obzirom ZOV propisuje da su Predsjednik i Zapovjednik osobe ovlaštene za zastupanje, potrebno je odrediti koje poslove obavlja tko.*

* postupa u skladu s vatrogasnim planom županije odnosno Grada Zagreba
* provodi stručni nadzor nad vatrogasnim organizacijama na području županije odnosno Grada Zagreba
* vodi vatrogasne intervencije na području županije kada vatrogasne snage jedinice lokalne samouprave nisu u mogućnosti sanirati nastali događaj odnosno kada ocijeni da je događaj od interesa za županiju odnosno Grada Zagreb
* izrađuje prijedlog Vatrogasnog plana na području županije odnosno Grada Zagreba
* sukladno vatrogasnom planu predviđa vatrogasne snage i sredstva koje se stavljaju na raspolaganje glavnom vatrogasnom zapovjedniku
* zajedno s predsjednikom vatrogasne zajednice predlaže predsjedništvu vatrogasne zajednice županije odnosno upravnom odboru Vatrogasne zajednice Grada Zagreba financijski plan i opće akte
* obavlja analizu većih vatrogasnih intervencija na području županije odnosno Grada Zagreba
* obavlja druge stručne i operativne poslove bitne za dobru organiziranost i osposobljenost vatrogastva na području županije odnosno Grada Zagreba.

Županijski vatrogasni zapovjednik odnosno vatrogasni zapovjednik Grada Zagreba odgovoran je za intervencijsku spremnost, organiziranost i osposobljenost vatrogastva na razini županije, Grada Zagreba, a može zapovjediti svakoj vatrogasnoj postrojbi s područja županije odnosno Grada Zagreba sukladno županijskom vatrogasnom planu odnosno vatrogasnom planu Grada Zagreba da intervenira na izvanrednom događaju na području županije odnosno Grada Zagreba.

**Članak 44.**

O svome radu i radu vatrogasnog zapovjedništva vatrogasni zapovjednik jednom godišnje podnosi izvješće predsjedništvu i skupštini vatrogasne zajednice županije odnosno upravnom odboru Vatrogasne zajednice Grada Zagreba i županu odnosno gradonačelniku Grada Zagreba, a o stanju vatrogastva i zaštite od požara županijskoj skupštini odnosno Gradskoj skupštini Grada Zagreba najkasnije do 30. lipnja tekuće godine za godinu koja prethodi.

**Članak 45.**

Razrješenje zapovjednika prije isteka mandata moguće je ako:

* sam zatraži razrješenje
* trajno izgubi zdravstvenu sposobnost obavljati dužnost
* je pravomoćnom presudom osuđen za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.) odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
* povrijedi obvezu čuvanja službene tajne u svezi s obavljanjem dužnosti
* svojim nesavjesnim radom prouzroči Vatrogasnoj zajednici županije odnosno Grada Zagreba veću štetu ili veće smetnje u njezinom radu.

***Tajnik***

**Članak 46.**

 Predsjedništvo imenuje tajnika Zajednice.

Dužnost tajnika može se obavljati i profesionalno, ako tako odluči Predsjedništvo.

**Članak 47.**

Poslovi tajnika:

* provodi ustrojstvene i administrativne poslove,
* priprema materijale za sjednice Skupštine, Predsjedništva *i radnih tijela;*
* priprema i usklađuje stručne poslove u Zajednici,
* predlaže Predsjedništvu opće akte koji se odnose na zaposlene radnike u Zajednici,
* prati propise koji se odnose na provedbu djelatnosti Zajednice,
* izvršava i druge zadatke i poslove koje mu povjere Skupština, Predsjedništvo, predsjednik, Zapovjedništvo ili zapovjednik.

**IX. IZBOR I OPOZIV LIKVIDATORA**

**Članak 48.**

U slučajevima popisanim zakonom provodi se postupak likvidacijeZajednice.

Pokretanjem postupka likvidacije prestaju ovlaštenja tijela i osoba ovlaštenih za zastupanje Zajdnice.

Likvidator provodi postupak likvidacije u rokovima i na način propisan zakonom.

**Članak 49.**

Likvidatora imenuje i opoziva Predsjedništvo/Upravni odbor, a upisuje se u nadležni registar.

Likvidator zastupa Zajednicu u postupku likvidacije te se otvaranjem likvidacijskog postupka upisuje u Registar udruga kao osoba ovlaštena za zastupanje do okončanja postupka likvidacije i brisanja Zajednice iz Registra udruga.

Likvidator ima pravo na naknadu troškova za svoj rad iz sredstava Zajednice u visini koju određuje Predsjedništvo/Upravni odbor na prvoj sjednici nakon njegovog imenovanja.

**X. PRESTANAK POSTOJANJA ZAJEDNICE**

**Članak 50.**

 Skupština može prema vlastitoj ocjeni ili iz drugih opravdanih razloga donijeti odluku o prestanku rada i to tročetvrtinskom većinom glasova svih članova Skupštine.

Zajednica može prestati s radom i u ostalim slučajevima i na način predviđen zakonom.

**XI. IMOVINA, NAČIN STJECANJA I RASPOLAGANJA IMOVINOMTE POSTUPAK S IMOVINOM U SLUČAJU PRESTANKA RADA I DJELOVANJA ZAJEDNICE**

**Članak 51.**

 Imovinu Zajednice čine:

* nekretnine,
* pokretnine,
* novčana sredstva stečena uplatom članarina, dobrovoljnim prilozima i darovima,
* novčana sredstva stečena obavljanjem djelatnosti kojima se ostvaruju ciljevi,
* financiranjem programa i projekata iz državnog proračuna i proračuna jedinica lokalne i područne (regionalne) samouprave te fondova i/ili inozemnih izvora,
* različita imovinska prava,
* druga novčana sredstva stečena u skladu sa zakonom.

**Članak 52.**

Imovinom upravljaju tijela Zajednice, uz pripadajuću odgovornost za njenu upotrebu i korištenje glede ostvarivanja ciljeva Zajednice.

Zajednica za svoje obveze odgovara svojom cjelokupnom imovinom.

**Članak 53.**

U slučaju prestanka postojanja Zajednice imovina se, nakon namirenja vjerovnika i troškova likvidacijskog, sudskog i drugih postupaka, predaje \_\_\_\_\_\_\_\_\_\_, a na osnovi odluke Skupštine.

 Ako se u slučaju prestankapostojanja Zajednice iz bilo kojih razloga ne može provesti postupak s imovinom Zajednice koji je Zajednica odredila statutom, preostalu imovinu stječe jedinica lokalne samouprave na čijem je području sjedište Zajednice.

**XII. NAČIN RJEŠAVANJA SPOROVA I SUKOBA INTERESA UNUTARZAJEDNICE**

**Članak 54.**

Za rješavanje sporova i sukoba interesa unutar Zajednice iodlučivanje o stegovnoj odgovornosti, nadležan je Sud časti.

Sud časti sastoji se od predsjednika, zamjenika predsjednika i tri člana.

O svojem radu Sud časti donosi Poslovnik.

Članove Suda časti bira Skupština, iz svojih redova.

Za svoj rad, Sud časti odgovara Skupštini.

**Članak 55.**

Sud časti donosi odluke o stegovnim mjerama prema članovima tijela vatrogasne organizacije radi neizvršavanja i zanemarivanja statutarnih obveza, kao i grubog kršenja istih, povrede časti i ugleda vatrogasne organizacije, djelovanja suprotno zakonu, statutu, propisima, aktima vatrogasne organizacije.

Sud časti može izreći opomenu, suspenzuju vršenja dužnosti do godine dana, i predložiti zamjenu člana tijela iz jedne članice drugim članom, koju mora potvrditi Skupština.

Predlagatelj postupka pred Sudom časti može biti bilo koje tijelo Zajednice.

Na odluku Suda časti može se izjaviti žalba Skupštini, čija odluka je konačna.

Skupština je dužna odlučiti o žalbi najkasnije u roku godine dana.

*Napomena:*

*Ovo se može urediti i drukčije, primjerice za rješavanje sporova i sukoba interesa unutar Zajednice može se ovlastiti Predsjedništvo, u kojem slučaju je ovo poglavlje nepotrebno, no svakako je ova točka obvezan sadržaj statuta.*

**XIII. ZNAK, AMBLEM I ZASTAVA ZAJEDNICE**

*(neobvezni dio statuta, Zajednica samostalno određuje navedeno)*

**Članak 56.**

Znak...

**Članak 57.**

Amblem...

**Članak 58.**

Zastava...

**XIV. PRIJELAZNE I ZAVRŠNE ODREDBE**

**Članak 59.**

Statut Zajednice osnovni je opći akt Zajednice.

Svi drugi akti moraju biti usklađeni s odredbama ovog Statuta.

**Članak 60.**

Postupak za izmjenu Statuta mogu pokrenuti:

* Predsjedništvo/Upravni odbor,
* Zapovjedništvo,
* trećina članova Skupštine.

**Članak 61.**

Danom stupanja na snagu ovog Statuta prestaje važiti Statut Zajednice donesen na sjednici Skupštine održanoj dana \_\_\_\_\_\_\_\_\_\_\_\_\_\_\_ godine sa svim kasnijim izmjenama i dopunama.

**Članak 62.**

Svi akti Zajednice moraju se uskladiti s odredbama ovog Statuta u roku od godinu dana od dana stupanja na snagu.

**Članak 63.**

Ovaj Statut stupa na snagu danom upisa u Registar udruga.

 P R E D S J E D N I K

 Vatrogasne zajednice županije/VZGZ

U \_\_\_\_\_\_\_\_\_\_\_\_\_\_\_\_, \_\_\_\_\_\_ 2020. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M. P. *tiskanim slovima ime i prezime*

 *vlastoručni potpis*

Žutom bojom su označene odredbe kopirane iz prethodnog oglednog primjerka statuta koje se eventualno mogu mijenjati, nadopunjavati ili brisati.

*Zelenom bojom*su naznačene primjedbe, komentari, napomene.

**Predlažemo da se uvrsti odredba koja omogućuje održavanje sjednica tijela elektronskim putem (telefonom, video vezom i slično) s obvezom potvrđivanja donesenih odluka na sljedećoj sjednici.**